Eva Garajová

PhDr. Eva Garajová (* 13. august 1946, Šurany) je členka Matice slovenskej, pedagogička, bývalá poslankyňa NR SR a bývalá veľvyslankyňa SR pri Rade Európy v Štrasburgu.

 Životopis 
Eva Garajová vyštudovala Filozofickú fakultu Univerzity Komenského v Bratislave, odbor slovenský a francúzsky jazyk. Absolvovala študijné pobyty vo Francúzsku. V rokoch 19681970 pôsobila ako stredoškolská profesorka cudzích jazykov na Strednej ekonomickej škole v Nových Zámkoch, od roku 1970 pôsobila na Gymnáziu v Nových Zámkoch. V roku 1968 sa stala členkou Matice slovenskej a v roku 1990 bola zvolená za predsedníčku Výboru Matice Slovenskej.Adamec, V. a kol. : Kto je kto na Slovensku. Bratislava: Konzorcium ENCYKLOPÉDIA, 1991. 236 s. ISBN 80-85226-06-5 V predčasných parlamentných voľbách, ktoré sa konali 30. septembra a 1. októbra 1994 kandidovala za koalíciu HZDSRSS v západoslovenskom volebnom kraji.http://www.nrsr.sk/dl/Browser/DsDocumentVariant?documentVariantId=19823&fileName=roz_14.pdf&ext=pdf Poslankyňou sa stala až po vymenovaní novej vlády SR, keď 14. decembra 1994 nastúpila ako náhradníčka na neuplatňovaný mandát Petra Baca, ktorý sa stal ministrom pôdohospodárstva. V parlamente pôsobila vo výbore pre financie, rozpočet a menu a od septembra 1996 bola členkou aj novovzniknutého Výboru NR SR pre európsku integráciu.http://www.nrsr.sk/dl/Browser/Document?documentId=164473 V parlamente zotrvala do konca volebného obdobia v roku 1998. Od septembra 1998 do apríla 2002 pôsobila ako vedúca Stálej misie Slovenskej republiky pri Rade Európy v Štrasburgu.https://www.mzv.sk/web/smstrasburg/o_nas/byvali_velvyslanci?p_p_auth=d2I1hMy6&p_p_id=49&p_p_lifecycle=1&p_p_state=normal&p_p_mode=view&_49_struts_action=%2Fmy_sites%2Fview&_49_groupId=1505466&_49_privateLayout=false Vo volebnom období 20022006 pôsobila ako asistentka poslanca NR SR Miroslava Maxona.http://www.nrsr.sk/web/default.aspx?sid=poslanci%2fasistenti V predčasných parlamentných voľbách v roku 2006 kandidovala za HZD, ktoré sa do NR SR nedostalo.

 Referencie 

Kategória:Slovenské političky
Kategória:Poslanci NR SR (1994 – 1998)
Kategória:Politici ĽS-HZDS
Kategória:Politici HZD
Kategória:Slovenskí stredoškolskí pedagógovia
Kategória:Pracovníci Matice slovenskej
Kategória:Absolventi Filozofickej fakulty Univerzity Komenského v Bratislave
Kategória:Osobnosti zo Šurian
Kategória:Veľvyslanci Slovenska pri Rade Európy